section_heading: Invazija Ahmada Granja (Etiopsko-adalski rat)
paragraph_text: Za kratkotrajne vladavine Ahmeda Granja nad Etiopskom visoravni 1531. – 1543., teško je trpjela Etiopija, ali i sam car Davit II. Manastir Debre Libanos je spaljen 1531.,<ref> Futuh, str. 186–193.  Manastiri i crkve po otocima jezera Tana su opljačkani i popaljeni.<ref> Futuh, str. 381–384.  Davitov najstariji sin Fiktor poginuo je u Zari u pokrajini Vag od vojske Ahmada Granja 7. travnja 1537., njegov drugi sin Menas, uhvaćen je 19. svibnja 1539. i kasnije prebačen u muslimansko zarobljeništvo u Jemen. Carski zatvor i riznica Amba Gešen, pala je u trećem pokušaju u siječnju 1540., sva etiopska posada je poklana, kraljevska riznica opljačkana a crkve zapaljene. Posljednje godine svoje vladavine Davit II. proveo je doslovno kao prognanik, bježeći i skrivajući se od vojske Ahmada Granja. Ponovno je zamolio svoju bivšu regenticu Elini da zatraži pomoć od Portugala, ona je to i napravila. Ali kad je konačno portugalska vojna pomoć u vidu jedne male ekspedicije koju je vodio Cristóvão da Gama stigla u Etiopiju 10. veljače 1541., za Davita II. je bilo prekasno, on je poginuo u Bitci kod manastira Debre Damo, 2. rujna 1540.